O pico Fraixinito u pico d'as Canals de Fraixinito (en castellano Pico de las Canales de Fragineto) ye una montanya de 1.749 m d'altaria cobalto d'o dito Mont d'a Ronera, subsierra d'o sector central sierra de Guara y unida a o tozal de Guara a traviés d'o cuello de Petrenyals. A suya versant sudoriental caye 1.000 metros enta o río Guatizalema.

Perteneixe a o Parque Natural d'a Sierra y as Foces de Guara y administrativament se troba en a muga entre os municipios de Nueno y Loporzano.

Toponimia
Se conoixe como pico d'as canals por os estratos verticals de calsineras que forman canals en iste mont.

O toponimo "Fraixinito" ye d'orichen vechetal, presenta a forma metafonica d'o sufixo -eto y fa referencia a l'árbol Fraxinus, igual que atros toponimos de l'Alto Aragón como Fraixen, estando Fraixineto o suyo cognato sin metafonía.
Pico Fraixinito